Document ID: /roh_data/filtered/fineweb-2-filterrobots_roh.jsonl.gz/71031

Polizia beltga arrestescha puspè duas persunas
- Glindesdi, 21.12.2015, 8:59
La polizia beltga ha intercurì in'abitaziun a Brüssel ed ha arrestà duas persunas en connex cun las attatgas da Paris il november passà.
Salah Abdeslam ch’è sa participà a las attatgas da Paris n'è betg tranter las persunas arrestadas, ha communitgà il pledader da la giustia, Eric Van der Sypt. La razzia è stada en il quartier da problems Molenbeek. Abdeslam che steva a Molenbeek è anc adina en fugia. El vegn tschertgà cun in cumond d'arrest internaziunal.